Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 172/15/8806	Košice, 12.5.2015
EEČ : 2-65-109-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
dňa 03. 03. 2015 okolo 10.00 hod. odcudzil drevnú hmotu z katastre obce Turňa nad Bodvou, v celkovom množstve 0,75 m3 a spôsobil tak celkovú škodu Slovenskému vodohospodárskemu podniku XXXXX vo výške 12 €, pričom bol za obdobný čin v predchádzajúcich dvanástich mesiacoch postihnutý rozhodnutím Okresného úradu XXXXX-okolie, ktoré nadobudlo právoplatnosť dňa 07. 04. 2014 a zároveň v posledných dvadsiatich štyroch mesiacoch bol za taký čin odsúdený rozsudkom Okresného súdu XXXXX-okolie sp. zn. 6T 161/13, ktorý nadobudol právoplatnosť dňa 19. 12. 2013,

lebo  tento skutok nie je trestným činom a nie je dôvod na postúpenie veci

Odôvodnenie:
Uznesením povereného príslušníka OO PZ Turňa nad Bodvou sp. zn. ORP-250/TU-KS-2015 zo dňa 03. 03. 2015  bolo vznesené obvinenie ml. Attilovi Horváthovi pre prečin krádeže podľa § 212 ods. 2 písm. f) Trestného zákona a iné na tom skutkovom základe, ako je uvedené vo výrokovej časti tohto uznesenia.

	Obvinený ml. XXXXX uviedol, že drevo, ktoré mal bola odmena za prácu, ktorú urobil pre XXXXX a ten mu ponúkol peniaze alebo drevo. On sa rozhodol, že si vezme drevo a následne toto drevo naložil na traktor a odniesol ho domov. 

Svedok XXXXX vo svojej výpovedi uviedol, že pracuje ako poriečny v Slovenskom vodohospodárskom podniku XXXXX. Uviedol, že obvineného pozná, pretože mu už bol viackrát pomáhať s rôznymi prácami. Vo výpovedi ďalej uviedol, že vo februári alebo marci tohto roku dal časť drevnej hmoty obvinenému, pričom sa jednalo o vŕbu a jaseň s množstvom asi 2 metre. Je pravdou, že mu o tom nevydal žiaden doklad, avšak bolo to drevo, ktoré on pozbieral a ktoré riadne zaplatil vodohospodárskemu podniku.

Z vyšetrovacieho spisu teda vyplýva, že obvinený ml. XXXXX sa nedopustil vyššie  uvedeného trestného činu, nakoľko bolo preukázané, že drevo dostal ako odmenu od XXXXX, ktorý toto drevo riadne odkúpil od Slovenského vodohospodárskeho podniku XXXXX.

Podľa § 215 ods. 1 písm. b) Trestného poriadku, prokurátor zastaví trestné stíhanie, ak nie je tento skutok trestným činom a nie je dôvod na postúpenie veci. 

Z tohto dôvodu bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Alexander Chomča
prokurátor